Civilinių aerodromų ir aerodromų

naudotojų sertifikavimo tvarkos aprašo

6 priedas

**DOKUMENTŲ (INFORMACIJOS), KURIŲ REIKIA AERODROMO NAUDOTOJO PAŽYMĖJIMUI IŠDUOTI, SĄRAŠAS**

1. Prašymas išduoti aerodromo naudotojo pažymėjimą (toliau – prašymas).

2. Teikdamas prašymą, pareiškėjas TKA pateikia:

2.1. oficialų pavadinimą ir komercinį pavadinimą, adresą, telefono Nr. bei elektroninio pašto adresą;

2.2. darbuotojų pavardes, su kuriais TKA galėtų susisiekti ir aptarti klausimus, galinčius iškilti prašymo nagrinėjimo ir sertifikavimo proceso metu;

2.3. informaciją ir duomenis apie:

2.3.1. įdiegtą ir prižiūrimą valdymo sistemą, apimančią saugos valdymo sistemą:

2.3.1.1. aiškiai apibrėžtą atsakomybę ir atskaitomybę aerodromo naudotojo organizacijoje, įskaitant tiesioginę vyresniųjų vadovų atskaitomybę už saugą;

2.3.1.2. atsakingo vadovo pasirašytą požiūrio į saugą ir saugos principų, vadinamosios saugos politikos, aprašą;

2.3.1.3. oficialų, su veikla susijusių pavojų nustatymo procesą;

2.3.1.4. oficialų, su veiklos vykdymu aerodrome susijusios saugos rizikos analizės, vertinimo ir poveikio mažinimo procesą;

2.3.1.5 priemones, kuriomis galima patikrinti aerodromo naudotojo organizacijos saugos veiklos rezultatus taikant saugos valdymo sistemos saugos veiklos rodiklius ir saugos veiklos uždavinius bei pagrįsti saugos rizikos valdymo veiksmingumą;

2.3.2. oficialų procesą, pagal kurį:

2.3.2.1. nustatomi aerodromo naudotojo organizacijos, valdymo sistemos, aerodromo arba jo naudojimo pokyčiai, galintys turėti įtakos nustatytiems procesams, procedūroms ir paslaugoms;

2.3.2.2. prieš atliekant pakeitimus, aprašomos sąlygos saugai užtikrinti; ir

2.3.2.3. panaikinamas arba pakeičiamas saugos rizikos valdymas, kurio dėl veiklos aplinkos pokyčių nebereikia arba kuris nebėra veiksmingas;

2.3.2.4. persvarstoma 2.3.1 punkte nurodyta valdymo sistema, nustatomos priežastys, dėl kurių saugos valdymo sistemos rezultatai neatitinka standartų, nustatomi tokių standartų neatitinkančių rezultatų padariniai, jų priežastys pašalinamos arba sumažinamas jų poveikis;

2.3.3. saugos mokymo programą, kuria užtikrinama, kad naudojimo, gelbėjimo ir gaisro gesinimo, aerodromo techninės priežiūros ir valdymo veikloje dalyvaujantys darbuotojai būtų mokomi ir kompetentingi atlikti saugos valdymo sistemos pareigas;

2.3.4. oficialias saugos pranešimų perdavimo priemones, kuriomis užtikrinamas išsamus darbuotojų informavimas apie saugos valdymo sistemą, perduodama saugai būtina informacija ir paaiškinama, kodėl imamasi konkrečių saugos veiksmų ir nustatomos arba pakeičiamos saugos procedūros;

2.3.5. saugos valdymo sistemos suderinamumą su aerodromo reagavimo į avarinę situaciją;

2.3.6. oficialų organizacijos atitikties atitinkamiems reikalavimams procesą (lentelė);

2.3.7. savo veiklos vidinio audito pagal Reglamento reikalavimus ataskaitą;

2.4. įrodomąją medžiagą:

2.4.1. apie kokybės valdymo sistemos įdiegimą ir jos priežiūrą;

2.4.2. oro navigacijos paslaugų teikimo procedūras;

2.4.3. apie pagal rangos sutartis atliekamą veiklą ir rangos paslaugas teikiančios organizacijos priežiūrą įrodančius dokumentus;

2.4.4. reikalavimus darbuotojams;

2.4.5. atsakingo vadovo, kuris būtų įgaliotas užtikrinti visos veiklos finansavimą, paskyrimą; minėtas vadovas turi būti atsakingas už veiksmingos valdymo sistemos kūrimą ir priežiūrą;

2.4.6. kad turi pakankamai kvalifikuotų darbuotojų, kad suplanuota veikla ir užduotys būtų vykdomos pagal taikomus reikalavimus;

2.4.7. kad aerodromo naudojimo, techninės priežiūros ir valdymo veikloje dalyvaujantys darbuotojai yra tinkamai išmokyti pagal mokymo programą;

2.4.8. kad turi pakankamai darbuotojų, prižiūrinčių nustatytų pareigų vykdymą ir prisiimančių apibrėžtą atsakomybę;

2.5. mokymo ir kvalifikacijos tikrinimo programas:

2.5.1. kokios yra parengtos ir įgyvendinamos mokymo programos darbuotojams, dalyvaujantiems aerodromo naudojimo, techninės priežiūros ir valdymo veikloje;

2.5.2. kaip užtikrinama, kad asmenys, vykdantys veiklą judėjimo lauke arba kitose aerodromo zonose be palydos, būtų tinkamai išmokyti;

2.5.3. kaip užtikrinama 2.5.1 ir 2.5.2 punktuose nurodytų asmenų kompetencija ir įrodomi gebėjimai vykdyti paskirtas pareigas;

2.5.4. įgūdžių tikrinimo programas;

2.5.5. kvalifikacijos, mokymo ir kvalifikacijos tikrinimo įrašų saugojimo sistema;

2.5.6. kaip užtikrinama, kad:

2.5.6.1. būtų paskirti patyrę tinkamos kvalifikacijos instruktoriai ir mokymo programos įgyvendinimo vertintojai; ir

2.5.6.2. būtų naudojama mokymams rengti tinkama infrastruktūra ir priemonės.

\_\_\_\_\_\_\_\_\_\_\_\_\_\_\_